ศบค.จ่อ ขยาย พ.ร.ก.ฉุกเฉิน แต่จะผ่อนปรนมาตรการ คาดไม่เกินสัปดาห์หน้า
โฆษก ศบค.รับ รัฐเตรียมพิจารณาขยาย พ.ร.ก.ฉุกเฉิน แต่จะมีการผ่อนปรนมาตรการป้องโควิด-19 ลง เหตุสถานการณ์ดีขึ้น ขอทุกคนการ์ดห้ามตก ช่วยกันทำตัวเลขติดเชื้อต่ำกว่า 10 ให้ๆ ได้วันที่ 21 เม.ย. นพ.ทวีศิลป์ วิษณุโยธิน โฆษกกระทรวงสาธารณสุข ในฐานะโฆษกศบค.แถลงสถานการณ์โควิด-19 ประจำวันที่ 21 เม.ย. ว่า วันนี้มีกลุ่มคนไทยเดินทางกลับมาจากไต้หวัน 120 คน มาจากญี่ปุ่น 80 คน และจากประเทศอื่นๆ อีก โดยทุกคนที่เดินทางกลับมา ต้องถูกกักตัว 14 วัน ตามมาตรการรัฐ โฆษกศบค.กล่าวถึงคำถามวันนี้พบว่าการจราจรมีความหนาแน่นมากขึ้น อาจทำให้การควบคุมโควิด 19 อาจประสบความยากลำบากขึ้น ว่า เรายังรณรงค์ ให้ประชาชนยังหยุดอยู่บ้าน นะครับ ซึ่งก็เป็นมาตรการหนึ่ง ทำให้เราสามารถควบคุมตัวเลขผู้ติดเชื้อต่อวัน ต่ำกว่า 20 รายแล้ว หลายคนอาจวางใจ สบายใจ วันนี้ จึงออกจากบ้านมาทำงานได้ ดังนั้นขอความร่วมมือภาคเอกชน ให้ประชาชนอยู่บ้านก่อน อย่าเพิ่งไว้วางใจ ขอให้ปฏิบัติตามมาตรการที่กำหนดอย่างเคร่งครัดด้วยส่วนคำถามว่า กลุ่มที่ถูกกักตัว 14 วัน เมื่อถูกกักตัว แล้วมีโอกาสกลับมาติดเชื้อหรือไม่ นพ.ทวีศิลป์ กล่าวว่า อันนี้มีโอกาสน้อยมาก ที่จะกลับมาติดเชื้อ เมื่อคนที่หายแล้ว กลับบ้านไปแล้วก็สามารถใช้ชีวิตตามปกติ แต่ถ้าท่านกลับไปบ้านแล้วใช้ชีวิตไม่ระวัง อย่างไปนั่งสังสรรค์กับเพื่อน ก็มีโอกาสติดเชื้ออีก ดังนั้นทุกคนต้องทำให้ได้ 90% แต่บางประเทศอยากได้ 100 เปอร์เซ็นต์ ทำได้ก็ดีครับส่วนประเด็น คนต่างชาติในประเทศติดเชื้อนั้น โฆษกศบค. กล่าวว่า ตอนนี้ ที่ประชุมศบค.ก็มีการหารือกันอยู่ หากพบว่าใครมีอาการป่วยจนไม่สามารถดูแลตัวเองได้ในพื้นที่อยู่ของกลุ่มคนต่างชาติ หรือต่างด้าว ก็สามารถโทรมาแจ้งได้ตามหมายเลขโทรศัพท์ 1422 เพื่อดำเนินการ ตามมาตรการที่กำหนดไว้อย่างเคร่งครัดนพ.ทวีศิลป์ กล่าวต่อว่า การติดเชื้อที่เราคุมได้ดี ก็เป็นเรื่องๆ หนึ่ง เพราะ เราประกาศ พ.ร.ก.ฉุกเฉิน ก็เป็นข้อดี ส่วนการผ่อนคลายมาตรการ เราก็ต้องเรียนรู้จากประเทศเพื่อนบ้าน หากดูจากประเทศอังกฤษ เขาติดเชื้อต่ำสุดในส่วนของประเทศในยุโรป แต่รัฐบาลของเขาก็ไม่มีท่าที ปลดล็อกดาวน์เลย แต่หากมองไปที่สหรัฐอเมริกา สถานการณ์ตัวเลขยังพุ่งขึ้น แต่เขาก็โดนกดดันให้เปิดล็อกดาวน์เมืองอยู่ดี ขณะประเทศ สเปน ก็ยังเลือนเปิดล็อกดาวน์ นิวซีแลนด์ ก็ยังเลื่อนล็อกดาวน์ออกไปอีกทั้งนี้ยอมรับว่า เราไม่ได้ยกเลิก พ.ร.ก.ฉุกเฉิน แต่มีการผ่อนปรน เพื่อป้องกันและควบคุมโรค ซึ่งเราจะใช้การขยาย พ.ร.ก.ฉุกเฉินฯ แล้วผ่อนปรนในมาตรการต่างๆ ลงเท่าที่ทำได้ แล้วเราต้องมีจุดปฏิบัติการ ในพื้นที่ แน่นอนว่า อาจมีการสั่งออกมาในอาทิตย์นี้ หรืออาทิตย์หน้า ซึ่งอยู่ที่ท่านนายกฯ ทางการไทย รัฐบาล จะมีการตัดสินโดยใช้ข้อมูลสถิติ มาตัดสิน สุขภาพสำคัญ เศรษฐกิจก็สำคัญ เราจึงต้องหาจุดที่ไปด้วยกันได้ ขณะเดียวกัน ขอฝาก ปชช. ช่วยกันทำตัวเลขต่ำ 10 ให้ได้ หากทำได้ การผ่อนคลายมาตรการก็จะสามารถทำได้ง่ายยิ่งขึ้น ขอให้ทุกคนช่วยกัน
โฆษก ศบค.รับ รัฐเตรียมพิจารณาขยาย พ.ร.ก.ฉุกเฉิน แต่จะมีการผ่อนปรนมาตรการป้องโควิด-19 ลง เหตุสถานการณ์ดีขึ้น ขอทุกคนการ์ดห้ามตก ช่วยกันทำตัวเลขติดเชื้อต่ำกว่า 10 ให้ๆได้
โควิด-19,ไวรัสโคโรน่า,ไวรัสโคโรนา,พรก.ฉุกเฉิน,ศบค.,ทวีศิลป์ วิษณุโยธิน,COVID-19,ข่าวทั่วไป